ગુજરાતના અગ્રણી એવા વર્તમાનપત્રમાં નિયમિત કટારલેખક તરીકે જાણીતા લોકપ્રિય લેખક પરાજિત પટેલનો આ વાર્તાસંગ્રહ - ‘છાતીમાં વાવ્યાં છે વહાલ’ એ એમની ‘ઝાકળઝંઝા’ અને ‘રણને તરસ ગુલાબની’ કટારમાં પ્રકાશિત થયેલી કથાઓને પ્રકાશિત કરે છે. સ્વભાવિક જ આ વાર્તાઓ બહોળા વાચકવર્ગને એક સાથે આનંદ આપે એ પ્રકારે, ખાસ કહીએ તો રોજે અનિવાર્યરીતે લખવાની ફરજના ભાગ રૂપે લખાયેલી કથાઓ છે. મોટાભાગની વાર્તાઓમાં મળતાં નિર્દેશ પ્રમાણે સમાજમાં ક્યાંક ને ક્યાંક બનતી ઘટનાઓ, સત્ય ઘટનાઓને આ કથાઓ આલેખે છે. પરાજિત પટેલ એ પ્રકારની કથાઓ લખવામાં ખાસ્સા લોકપ્રિય બન્યાં છે.